Martin, 26.08.2022

**VÝZVA NA PREDKLADANIE PONÚK**

pre zákazku realizovanú podľa kapitoly 3.6 Jednotnej príručky pre žiadateľov/prijímateľov k procesu a kontrole verejného obstarávania/obstarávania v platnom znení (ďalej len „príručka“)

1. *IDENTIFIKÁCIA ZADÁVATEĽA ZÁKAZKY:*

**názov: P M R, s.r.o.**

sídlo: Čsl. armády 3/10223, 036 01 Martin

IČO: 36 385 361

DIČ: 2020120003

IČ DPH: SK2020120003

zastúpený: Ing. Marek Bugan, konateľ

Ing. Milan Malák, konateľ

*NÁZOV A ADRESA KONTAKTNÉHO MIESTA:*

názov: **Euro Dotácie, a.s**.

sídlo: Na Šefranici 1280/8, 010 01 Žilina

IČO: 36 438 766

DIČ: 2022122520

IČ DPH: SK2022122520

kontaktná osoba: Ing. Martin Chachula

kontakt: chachula@eurodotacie.sk

1. *NÁZOV ZÁKAZKY:*

**Automatizované laserové deliace pracovisko na plechy so skladovým systémom a systémom vykladania**

1. *DRUH ZÁKAZKY:*

Tovary

1. *HLAVNÉ MIESTO A TERMÍN DODANIA:*

P M R, s.r.o., Čsl. armády 3/10223, 036 01 Martin

do 31.12.2023

1. *OPIS PREDMETU ZÁKAZKY:*

Predmetom zákazky je nákup nového automatizovaného laserového deliaceho pracoviska na plech so skladovým systémom a systém vykladania (nerepasovaný, nepoužívaný dodávateľom ani treťou osobou, ani ako predvádzací model).

Bližšie informácie ohľadom predmetu zákazky sú súčasťou Prílohy č. 2 Výzvy na predkladanie ponúk.

*V prípade, že zadávateľ použil v rámci opisu predmetu zákazky konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, môže uchádzač predložiť ponuku i na technický a funkčný ekvivalent.*

1. *FINANCOVANIE PREDMETU OBSTARÁVANIA:*

Inteligentné inovácie v P M R, s.r.o. (ITMS 303012X547)

1. *OBSAH PONUKY:*

* **doklady**, prostredníctvom ktorých uchádzač dokladuje splnenie podmienok účasti podľa bodu 8 Výzvy na predkladanie ponúk
* **technická špecifikácia** (podrobný opis technických a funkčných vlastností), ktorý je v súlade s Prílohou č. 2 Výzvy na predkladanie ponúk. Uchádzač uvedie konkrétne typové označenie ponúkaných zariadení.
* **podrobný technický popis s vymedzením všetkých špecifikácií dodávaného predmetu** obsahujúci všetky deklarované technické údaje vyplývajúce z technickej špecifikácie (opisu technických a funkčných vlastností) v súlade Prílohou č. 2 Výzvy na predkladanie ponúk
* **plošné zakreslenie ponúkaného zariadenia/-í** v rámci plošných dispozícií haly P M R *[Príloha č. 4 Výzvy na predkladanie ponúk]* spracované vo formáte .dxf, .dwg resp. ekvivalentný súbor, z ktorého bude zrejmé, že ide o technický výkres s vymedzením kót a lokalizácie umiestnenia zariadenia/-í
* **spôsob určenia ponukovej ceny** a **návrh na plnenie kritérií** *[Príloha č. 1 Výzvy na predkladanie ponúk]*

**Uchádzač zmluvu** *[Príloha č. 3 Výzvy na predkladanie ponúk]* **vo svojej ponuke nepredkladá**. Predložením svojej ponuky uchádzač potvrdzuje, že so zmluvnými podmienkami v plnom rozsahu súhlasí a na výzvu zadávateľa zákazky pristúpi k podpisu zmluvy. Na predloženie zmluvy v príslušnom počte vyhotovení bude vyzvaný iba úspešný uchádzač!

1. *PODMIENKY ÚČASTI:*

Uchádzač musí spĺňať nasledovné podmienky účasti:

1. **je oprávnený dodať tovar v rozsahu, ktorý zodpovedá predmetu základy**

*Uchádzač preukáže splnenie tejto podmienky predložením výpisu z obchodného registra / živnostenského registra, prípadne dokladu na základe ktorého je oprávnený dodávať tovar.*

1. *LEHOTA NA PREDKLADANIE PONÚK:*

**09.09.2022, 09:00 hod.**

Na ponuku predloženú po uplynutí lehoty na predkladanie ponúk zadávateľ zákazky nebude prihliadať.

1. *JAZYK, V KTOROM MOŽNO PREDLOŽIŤ PONUKU:*

slovenský jazyk alebo český jazyk

1. *SPÔSOB A MIESTO NA PREDLOŽENIE PONUKY:*

Ponuky sa predkladajú e-mailom na adresu: **chachula@eurodotacie.sk**

Do predmetu správy je potrebné uviesť „**Ponuka – Automatizované laserové deliace pracovisko na plechy so skladovým systémom a systémom vykladania**“

1. *KRITÉRIUM NA VYHODNOTENIE PONÚK:*

**Najlepší pomer ceny a kvality**, ktorý sa posúdi na základe nasledovných kritérií:

* **Kritérium 1: Celková cena** za predmet zákazky (vyjadrená v EUR bez DPH)

váha kritéria **80 bodov**

*spôsob vyhodnotenia:* hodnotí sa celková cena za predmet zákazky – Automatizované laserové deliace pracovisko na plech so skladovým systémom a systémom vykladania vyjadrená v EUR bez DPH. Uchádzač s najnižšou ponúkanou cenou za predmet zákazky získa 80 bodov, ostatní uchádzači získajú počet bodov na základe vzorca

* **Kritérium 2: Laserový pevnolátkový zdroj** (min. 8 000 W)

váha kritéria **5 bodov**

*spôsob vyhodnotenia:* hodnotí sa technický parameter v rámci celku Laserový páliaci stroj (2 ks), časť Stroj, názov parametra: **Laserový pevnolátkový zdroj** uvedený v Prílohe č. 2 – Technická špecifikácia (podrobný opis technických a funkčných vlastností). Uchádzač, ktorý ponúkne zdroj s najvyšším výkonom nad 8 000 W získa 5 bodov, ostatní uchádzači získajú počet bodov na základe vzorca

* **Kritérium 3: Rýchlosť osi simultánne** (min. 170 m/min)

váha **15 bodov**

spôsob vyhodnotenia: hodnotí sa technický parameter v rámci celku Laserový páliaci stroj (2 ks), časť Stroj, názov parametra: **Rýchlosť osi simultánne** (m/min.) uvedený v Prílohe č. 2: Technická špecifikácia (podrobný opis technických a funkčných vlastností). Uchádzač, ktorý ponúkne najvyššiu rýchlosť nad 170 m/min. získa 15 bodov, ostatní uchádzači získajú počet bodov na základe vzorca

Zadávateľ vypočítava bodové hodnoty za jednotlivé kritériá a súčet bodov za všetky kritériá s presnosťou na 4 desatinné miesta. Úspešným uchádzačom bude ten uchádzač, ktorý získa v súčte najvyšší počet bodov za všetky kritériá. Ostatné ponuky uchádzačov budú zoradené zostupne podľa dosiahnutého počtu bodov za všetky kritériá. V prípade, rovnosti bodov medzi uchádzačmi bude výsledné poradie uchádzačov určené na základe výsledku hodnotenia v rámci kritéria 1 Celková cena.

1. *VYHODNOTENIE PONÚK:*

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa vzhľadom na použitie vyhodnotenia ponúk na základe najlepšieho pomeru ceny a kvality uskutoční u všetkých uchádzačov. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Zadávateľ zákazky po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Zadávateľ zákazky bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená zmluva, ktorá tvorí Prílohu č. 3 Výzvy na predkladanie ponúk.

1. *OSTATNÉ:*

Zadávateľ zákazky nesmie uzavrieť zmluvu s dodávateľom, ktorý má povinnosť zapisovať sa do registra partnerov verejného sektora (RPVS) a nie je zapísaný v RPVS, alebo ktorého subdodávatelia, ktorí majú povinnosť zapisovať sa do RPVS nie sú zapísaní v RPVS.

Zadávateľ zákazky si vyhradzuje právo neprijať ponuku v prípade, ak bude neregulárna alebo inak neprijateľná, alebo ak sa zmenili okolnosti, za ktorých sa táto zákazka vyhlásila a nebolo možné ich vopred predvídať.

Zadávateľ zákazky si vyhradzuje právo vylúčiť uchádzača v prípade, ak zistí, že vo svojej ponuke uviedol nepravdivé údaje.

1. *PRÍLOHY:*

Príloha č. 1: Spôsob určenia ponukovej ceny a návrh na plnenie kritérií

Príloha č. 2: Technická špecifikácia (podrobný opis technických a funkčných vlastností)

Príloha č. 3: Kúpna zmluva

Príloha č. 4: Nákres plošného umiestnenia zariadenia v hale P M R

Ing. Marek Bugan Ing. Milan Malák

konateľ konateľ

*PRÍLOHA Č. 1:* ***SPÔSOB URČENIA PONUKOVEJ CENY a NÁVRH NA PLNENIE KRITÉRIÍ***

|  |  |  |  |
| --- | --- | --- | --- |
| obchodné meno: |  | miesto vystavenia: |  |
| sídlo: |  | dátum vystavenia: |  |
| IČO: |  |  |  |
| štatut. zástupca: |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **názov položky** | | | | **MJ** | | **počet**  **MJ** | **cena za MJ**  **v EUR**  **bez DPH** | **cena celkom**  **v EUR**  **bez DPH** |
| ***AUTOMATIZOVANÉ LASEROVÉ DELIACE PRACOVISKO NA PLECHY SO SKLADOVÝM SYSTÉMOM A SYSTÉMOM VYKLADANIA*** | | | | ks | | 1 |  |  |
| *pozostáva z:* | | | |  | |  |  |  |
|  | *laserový páliaci stroj* | | | ks | | 2 |  |  |
| *systém skladovania s pevným umiestnením,*  *každá paleta má pevne určené miesto v*  *regálovom zakladači* | | | ks | | 1 |  |  |
| *portálové nakladacie a vykladacie zariadenie* | | | ks | | 1 |  |  |
| *sortovanie a vykladanie výpalkov* | | | ks | | 1 |  |  |
| ***NÁVRH NA PLNENIE KRITÉRIÍ:*** | | | | | | | | |
|  | | |  |  | |  |  |  |
| KRITÉRIUM 1: | | **CELKOVÁ CENA** | | | (EUR bez DPH) | | |  |
| KRITÉRIUM 2: | | **LASEROVÝ PEVNOLÁTKOVÝ ZDROJ (MIN. 8 000 W)** | | | (hodnota nad 8 000 W) | | |  |
| KRITÉRIUM 3: | | **RÝCHLOSŤ OSI SIMULTÁNNE (MIN. 170 M/MIN)** | | | (hodnota nad 170 m/min.) | | |  |

*\* uvedená cena je cenou za predmet zákazky v zmysle bodu 5 Výzvy na predkladanie ponúk*

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  | *podpis* |  |

*PRÍLOHA Č. 3:* ***NÁVRH KÚPNEJ ZMLUVY***

**KÚPNA ZMLUVA č. /2022**

uzavretá v súlade s § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

Obchodné meno: P M R, s.r.o.

Sídlo: Čsl. armády 2/10223, 03601 Martin

V jeho mene konajúci: Ing. Marek Bugan – konateľ, Ing. Milan Malák - konateľ

Oprávnený rokovať vo veciach:

a) zmluvných        Ing. Marek Bugan, Ing. Milan Malák

b) technických       Ing. Ján Bugan, Jozef Bugan

Bankové spojenie: Československá obchodná banka, a.s..

IBAN: SK95 7500 0000 0040 2954 1490

IČO: 36 385 361

DIČ: 2020120003

IČ DPH: SK2020120003

Internetová adresa: www.pmr.sk

(ďalej len „kupujúci“)

a

Obchodné meno: .....

Zapísaný v: .....

Sídlo: .....

Zastúpená: .....

IČO: .....

IČ DPH: .....

Bankové spojenie: .....

IBAN: .....

E-mail: .....

Tel: .....

Fax: .....

Internetová adresa: .....

(ďalej len „predávajúci“)

(kupujúci a predávajúci ďalej spolu ako „zmluvné strany" a jednotlivo ako „zmluvná strana")

**PREAMBULA**

Kupujúci a predávajúci uzatvárajú túto zmluvu ako výsledok obstarávania realizovaného na základe Výzvy na predkladanie ponúk na zákazku s názvom: **Automatizované laserové deliace pracovisko na plechy so skladovým systémom a systémom vykladania**

1. **PREDMET ZMLUVY**
   1. Predmetom tejto zmluvy je záväzok predávajúceho dodať kupujúcemu predmet zákazky:

|  |  |
| --- | --- |
| *Predmet* | *Množstvo* |
| **Automatizované laserové deliace pracovisko na plechy so skladovým systémom a systémom vykladania** | 1 ks |

a previesť na kupujúceho vlastnícke právo k predmetu zmluvy a záväzok kupujúceho predmet zmluvy prevziať do vlastníctva a zaplatiť predávajúcemu dohodnutú kúpnu cenu, a to v rozsahu špecifikácie predmetu zmluvy.

* 1. Predmet zmluvy je špecifikovaný v *Prílohe č.1* a *Prílohe č.2*, ktoré sú neoddeliteľnou súčasťou Kúpnej zmluvy.

1. **MIESTO A ČAS DODANIA**
2. Miestom dodania predmetu zmluvy je sídlo kupujúceho: Čsl. armády 3/10223, 036 01 Martin. Predmet zmluvy bude dodaný v dodacej parite CIP Martin.
3. Predávajúci sa zaväzuje nainštalovať predmet zmluvy, vyškoliť pracovníkov kupujúceho, uviesť do prevádzky, odovzdať protokolom po skúšobnej prevádzke podľa Podrobného harmonogramu dodania a odovzdania predmetu zmluvy *(Príloha č. 3 zmluvy)*
4. Presný dátum a čas navážania predmetu zmluvy do priestorov kupujúceho si predávajúci s kupujúcim dohodne najmenej 2 kalendárne týždne vopred.
5. V prípade omeškania predávajúceho s dodaním predmetu zmluvy (v rozsahu záväzku podľa čl. I. tejto zmluvy a *Prílohy č. 3 zmluvy*), má kupujúci nárok na zmluvnú pokutu vo výške 0,05 % denne z ceny nedodaného alebo neskoro dodaného predmetu zmluvy, maximálne však 15 % z celkovej ceny predmetu zmluvy bez DPH. Zaplatením zmluvnej pokuty nie je dotknutý nárok kupujúceho na náhradu škody, škodou sa rozumie napr. cena zaplatenej a zrealizovanej stavebnej pripravenosti pri odstúpení od zmluvy zo strany kupujúceho, nevyplatenie nenávratného finančného príspevku na projekt (identifikácia projektu: 313012X547 - Inteligentné inovácie v P M R, s.r.o.) preukázateľne spôsobené predávajúcim a to porušením ustanovení tejto zmluvy. Maximálna nárokovateľná výška škody je 45% z ceny predmetu zmluvy bez DPH.
6. **PODMIENKY DODANIA**
7. Predávajúci sa zaväzuje predmet zmluvy zabaliť a vybaviť na prepravu, pričom náklady s tým spojené sú už zahrnuté v kúpnej cene. Predmet zmluvy musí byť dodaný, príp. zabalený takým spôsobom, ktorý dostatočne zabezpečí jeho ochranu a uchovanie.
8. Predávajúci je povinný po dodaní predmetu zmluvy do miesta dodania predmet zmluvy nainštalovať, uviesť do prevádzky, vykonať skúšobnú prevádzku a riadnym spôsobom zaškoliť poverených zamestnancov kupujúceho ohľadne obsluhy uvedeného predmetu zmluvy. O zaškolení spíšu oprávnení zástupcovia predávajúceho a kupujúceho relevantný doklad. Predávajúci je povinný stanoviť a dať k dispozícii jeho zodpovedného zástupcu k  vykládke predmetu zmluvy z dopravných prostriedkov na miesto určenia inštalácie. Až riadnym splnením povinností podľa tohto ods. zmluvy sa záväzok predávajúceho dodať predmet zmluvy považuje za splnený.
9. O odovzdaní a prevzatí predmetu zmluvy ako aj jednotlivých častí (predmetu zmluvy) spíšu predávajúci a kupujúci alebo ich poverení zástupcovia v mieste dodania preberací protokol, ktorý obsahuje najmä, nie však výlučne: dátum odovzdania a prevzatia predmetu zmluvy, záznam z prvej vonkajšej obhliadky predmetu zmluvy, súpis zjavných vád zistiteľných na predmete zmluvy zistiteľných pri vonkajšej obhliadke a podpisy predávajúceho a kupujúceho alebo ich poverených zástupcov.
10. Spolu s predmetom zmluvy je predávajúci povinný odovzdať kupujúcemu všetky doklady, ktoré sa k nemu vzťahujú a ktoré sú potrebné na užívanie a na výkon vlastníckeho práva, a to najmä, nie však výlučne návod na obsluhu s vysvetlenými chybovými hláseniami v slovenskom príp. českom jazyku a iné relevantné dokumenty ako sú napr. certifikáty, licencie software, atď. v zmysle *Prílohy č. 4 zmluvy*.
11. Dňom protokolárneho odovzdania predmetu zmluvy v rozsahu špecifikácií prechádza nebezpečenstvo škody predmetu zmluvy a vlastnícke právo na kupujúceho.
12. Subdodávatelia podľa *Príloha č. 5 zmluvy* nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá predávajúci, ako keby predmet zmluvy plnil sám.
13. Predávajúci je povinný oznámiť akúkoľvek zmenu údajov o subdodávateľovi kupujúcemu.
14. Zmena subdodávateľa je možná len na základe jeho písomného odsúhlasenia kupujúcim formou dodatku k tejto zmluve.
15. Subdodávateľ, musí mať oprávnenie dodávať tovar alebo poskytovať službu a zároveň musí byť zapísaný v Registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov, ak spĺňa podmienky na zápis.
16. Predávajúci poskytne do 60 dní po podpise Kúpnej zmluvy technickú (stavebnú) dokumentáciu pre realizáciu stavebnej pripravenosti v rozsahu, ktorý umožní kupujúcemu zrealizovať stavebné úpravy tak, aby bolo možné predmet zmluvy nainštalovať a aby bol schopný prevádzky.
17. Predávajúci pri spracovaní technickej dokumentácie musí akceptovať statické prvky budovy, respektíve žeriavových dráh, ak sa s kupujúcim nedohodne inak. O tejto dohode musí byť spracovaný záznam podpísaný štatutárnym zástupcom.
18. Zrealizované stavebné úpravy objektu, respektíve sietí (elektrika, vzduch, plyny, slaboprúd a pod.) si predávajúci osobne preberie, čo do rozsahu ako i kvality prevedených úprav, aby bolo možné predmet zmluvy nainštalovať v kvalite i v termíne. O odovzdaní stavebnej pripravenosti predávajúci a kupujúci spíšu technický záznam s podpisom štatutárnych zástupcov. Prípadné nedostatky brániace inštalácii predmetu zmluvy kupujúci odstráni tak, aby nedošlo k posunu termínov inštalácie. Termíny sú zrejmé z *Prílohy č.3 zmluvy*.
19. Lehota dodania definovaná v *Prílohe č. 1* a *Prílohe č. 3 zmluvy* zahŕňa splnenie všetkých povinností uvedených čl. III. zmluvy a príloh zmluvy.
20. **KÚPNA CENA A PLATOBNÉ PODMIENKY**
21. Kúpna cena za predmet zmluvy je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
22. Kúpna cena za predmet zmluvy v rozsahu podľa čl. I tejto zmluvy je uvedená v *Prílohe č. 1 zmluvy*. K cene bude účtovaná daň z pridanej hodnoty v súlade s príslušnými predpismi.
23. Dohodnutú kúpnu cenu je možné meniť len na základe písomného dodatku k zmluve podpísaného zmluvnými stranami.
24. Kúpnu cenu za predmet zmluvy sa kupujúci zaväzuje zaplatiť nasledovne :

* Prvá zálohová faktúra v hodnote 20% z celkovej dohodnutej ceny predmetu zmluvy bez DPH bude predávajúcim vystavená do 5 dní od podpisu kúpnej zmluvy.
* Druhá zálohová faktúra v hodnote 65% z celkovej dohodnutej ceny predmetu zmluvy bez DPH bude predávajúcim vystavená po písomnom ohlásení predávajúceho o pripravenosti expedície celého predmetu zmluvy kupujúcemu.
* Vyúčtovacia faktúra v hodnote 15% z celkovej ceny predmetu zmluvy bez DPH po ukončení skúšobnej prevádzky zariadenia (celého predmetu zmluvy) a jeho protokolárnom odovzdaní.

Ak to bude potrebné v zmysle daňových zákonov Slovenskej republiky, tak v predmetných faktúrach bude účtovaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov, platná v čase zdaniteľného plnenia.

Predávajúci je oprávnený vystaviť jednotlivé čiastkové faktúry a vyúčtovaciu faktúru po splnení vyššie uvedených záväzkov. Splatnosť vyššie definovaných faktúr je 21 kalendárnych dní odo dňa doručenia faktúry, a to prednostne bezhotovostným prevodom na účet predávajúceho uvedený na faktúre, prípadne iným spôsobom v súlade s platným právom.

1. Faktúra musí obsahovať náležitosti daňového dokladu podľa § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcemu.
2. V prípade, ak je kupujúci v omeškaní so zaplatením kúpnej ceny za predmet zmluvy, predávajúci má nárok na úrok z omeškania vo výške 0,05% z dlžnej sumy za každý aj začatý deň omeškania.
3. **ZODPOVEDNOSŤ ZA VADY, ZÁRUKA**
4. Predávajúci je povinný dodať kupujúcemu predmet zmluvy, v rozsahu a akosti podľa *Prílohy č. 1* a *Prílohy č. 2* *zmluvy* a ostatných podmienok v tejto zmluve, spôsobilý na trojzmennú prevádzku kupujúceho.
5. Predávajúci prehlasuje, že ku dňu odovzdania predmetu zmluvy je jeho výlučným vlastníkom a nie je zaťažený právami tretích osôb.
6. Predávajúci prehlasuje, že predmet zmluvy spĺňa všetky všeobecno-právne predpisy, technické normy na kvalitu, funkčnosť pre dlhodobé užívanie kupujúcim, ako aj všetky bezpečnostné, požiarne, hygienické normy v krajine kupujúceho (doložiť certifikáty).
7. Predávajúci na predmet zmluvy poskytuje 24 mesačnú záruku. Záručná doba začína plynúť dňom protokolárneho prebratia predmetu zmluvy do užívania po skúšobnej prevádzke. Predávajúci záručný servis znáša na vlastné náklady.
8. Záruka sa nevzťahuje na spotrebné diely, respektíve iné diely, ktoré tvoria *Prílohu č. 6*, ktorú doloží predávajúci, pokiaľ neboli znefunkčnené prípadnou skrytou vadou. Záruka sa ďalej nevzťahuje na predmet zmluvy, pokiaľ bol predmet zmluvy dokázateľne prevádzkovaný v rozpore s technickými podmienkami predmetu zmluvy, ktoré boli predmetom školenia alebo návodom na obsluhu.
9. Záručná doba neplynie po dobu, po ktorú nemohol kupujúci predmet zmluvy užívať pre vady, za ktoré zodpovedá predávajúci.
10. V záručnej dobe predávajúci vykoná bezplatne záručné preventívne prehliadky predmetu zmluvy vo výrobcom predpísanom rozsahu podľa servisného manuálu, minimálne však 1x za 6 mesiacov. Poslednú servisnú prehliadku predávajúci vykoná dva týždne pred uplynutím záručnej doby a bezplatne odstráni všetky zistené vady a nedostatky predmetu zmluvy, na ktoré sa vzťahuje záruka.
11. V záruke je zahrnuté aj bezplatné dodávanie náhradných dielov potrebných na riadne fungovanie predmetu zmluvy, ako aj poradenská starostlivosť o predmet zmluvy.
12. Vzhľadom na to, že predmet zmluvy tvoria aj Vyhradené technické zariadenia (elektrické, zdvíhacie a iné) predávajúci je povinný preukázať odbornú spôsobilosť a oprávnenie pre poskytovanie opravárenských a servisných prác potrebných k opravám a údržbe predmetu zmluvy v zmysle legislatívnych predpisov platných v SR. Predmetné oprávnenie predávajúci priloží ako *Prílohu č. 7 zmluvy*.
13. **OZNÁMENIE VÁD A NÁROKY Z VÁD POČAS ZÁRUČNEJ DOBY**
14. Vady technických zariadení predmetu zmluvy je kupujúci povinný písomne reklamovať u predávajúceho bez zbytočného odkladu po ich zistení, najneskôr však do konca záručnej doby. Pre dodržanie podmienky písomnej reklamácie postačí uplatniť reklamáciu e-mailom na adresu ..... .
15. Ak si kupujúci uplatní nárok na odstránenie vady predmetu zmluvy, predávajúci je povinný zabezpečiť, že servisný technik sa dostaví na opravu max. do 24 hodín od nahlásenia poruchy. Pod nástupom technika na opravu sa rozumie osobná návšteva technika na pracovisku oznámenom kupujúcim, pričom dni pracovného voľna a pracovného pokoja sa do uvedenej lehoty nezapočítavajú. Predávajúci je povinný zabezpečiť odstránenie vady v zmysle jeho plného sfunkčnenia na vlastné náklady, s odbornou starostlivosťou, najneskôr do siedmich dní od nahlásenia vady.
16. V prípade omeškania predávajúceho s odstránením vady oproti lehote uvedenej v ods. 2 tohto článku zmluvy, je predávajúci povinný zabezpečiť kupujúcemu náhradnú technológiu (predmet zmluvy) použiteľnú na rovnaký účel, ako vadná technológia (predmet zmluvy), v opačnom prípade má kupujúci právo na uplatnenie zmluvnej pokuty voči predávajúcemu vo výške 3 500,00 EUR za každý deň omeškania predávajúceho s odstránením vady. Tým nie je dotknutý nárok kupujúceho na náhradu škody v plnej výške.
17. Ak predávajúci neodstráni vadu ani v priebehu ďalších 5 kalendárnych dní, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený od zmluvy odstúpiť.
18. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek z vyhlásení predávajúceho v tejto časti zmluvy.
19. Predávajúci garantuje dodávku náhradných dielov pre dodaný predmet zmluvy počas 10 rokov od ukončenia výroby posledného typu danej technológie (predmet zmluvy) podľa čl. I ods. 2 tejto zmluvy.
20. Kupujúci a predávajúci sú povinní dohodnúť sa po uplynutí záručnej doby na uzatvorení zmluvy o pozáručnom servise podľa vzájomne dohodnutého cenníka platného v čase podpisu zmluvy na dobu minimálne 10 rokov od skončenia záručnej doby na predmet zmluvy.
21. **ODSTÚPENIE OD ZMLUVY**
22. Kupujúci je oprávnený písomne odstúpiť od tejto zmluvy v prípade, že predávajúci podstatne poruší zmluvné povinnosti. Za podstatné porušenie zmluvných povinností sa považuje, ako je uvedené v tejto zmluve, najmä, nie však výlučne, nedodanie predmetu zmluvy v zmysle dohodnutých podmienok riadne a včas a v kvalite podľa dohodnutých podmienok a jej neodovzdanie kupujúcemu v zmluvne dohodnutej lehote, ako aj neodstránenie vád predmetu kúpy za podmienok uvedených v tejto zmluve.
23. Pokiaľ predmet zmluvy nebude spĺňať podmienky a technické parametre požadované kupujúcim v procese obstarávania, kupujúci je oprávnený od tejto zmluvy odstúpiť a má nárok na náhradu škody.
24. Predávajúci je oprávnený odstúpiť od tejto zmluvy, v prípade, že kupujúci nezaplatí dohodnutú kúpnu cenu v zmysle zmluvne dohodnutých platobných podmienok ani do 30 dní od uplynutia dojednanej lehoty splatnosti.
25. Odstúpenie od zmluvy je účinné okamihom doručenia písomného odstúpenia od zmluvy oprávneným účastníkom zmluvy druhému účastníkovi zmluvy. Právne účinky odstúpenia sa spravujú príslušnými ustanoveniami Obchodného zákonníka.
26. **ZÁVEREČNÉ USTANOVENIA**
27. Právne vzťahy touto zmluvou neupravené sa riadia slovenským právom, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky.
28. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, budú riešené zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa procesných predpisov SR. Zmluvné strany sa dohodli, že táto zmluva a všetky vzťahy (hmotnoprávne aj procesné) z nej vyplývajúce sa budú spravovať právnym poriadkom Slovenskej republiky.
29. Táto zmluva môže byť doplnená a zmenená len na základe písomného dodatku podpísaného zmluvnými stranami.
30. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
31. Jednotlivé ustanovenia každého článku a odseku tejto zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byt' oddelené od ostatných príslušných ustanovení. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, zmluvné strany sa zaväzujú uskutočniť všetky kroky potrebné za tým účelom, aby sa dohodli na ustanovení s podobným účinkom, ktorým sa neplatné ustanovenie v súlade s aplikovateľným právnym poriadkom nahradí.
32. Predávajúci je povinný strpieť výkon kontroly/auditu súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti Zmluvy, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný́ úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. Neoddeliteľnou súčasťou tejto zmluvy sú nasledujúce prílohy:

Príloha č. 1 – Technická špecifikácia (podrobný opis technických a funkčných vlastností), údaje deklarujúce technické parametre a cena dodávaného predmetu zmluvy  *(podľa prílohy č. 1 a prílohy č. 2 Výzvy na predkladanie ponúk)*

Príloha č. 2 - Podrobný technický popis s vymedzením všetkých špecifikácií dodávaného predmetu zmluvy

Príloha č. 3 – Podrobný harmonogram dodania a odovzdania predmetu zmluvy

Príloha č. 4 – Zoznam podkladov, ktoré je predávajúci povinný odovzdať kupujúcemu v rámci plnenia predmetu zmluvy

Príloha č. 5 – Zoznam Subdodávateľov

Príloha č. 6 – Zoznam spotrebných dielov, ktoré nie sú predmetom záručnej doby

Príloha č. 7 – Oprávnenie pre poskytovanie opravárenských a servisných prác potrebných k opravám a údržbe predmetu zmluvy

1. Zmluva je vyhotovená v troch rovnopisoch, pričom kupujúci obdrží dve vyhotovenia zmluvy a predávajúci obdrží jedno vyhotovenie zmluvy.
2. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.
3. Zmluva nadobúda platnosť a účinnosť dňom podpisu Zmluvy oprávnenými zástupcami zmluvných strán.

V ..... , dňa: ..... V Martine, dňa: ..........................

**Za kupujúceho: Za predávajúceho:**

V Martine, dňa ............. V ..... dňa .....

................................................. .................................................

Ing. Marek Bugan .....

konateľ P M R s.r.o.

.................................................

Ing. Milan Malák

konateľ P M R s.r.o.

**Príloha č. 4 - Zoznam podkladov, ktoré je predávajúci povinný odovzdať kupujúcemu v rámci plnenia zmluvy:**

* Oznámenie o dátume a čase navážania predmetu zmluvy do priestorov kupujúceho
* Faktúry v zmysle platobných podmienok tejto kúpnej zmluvy
* Doklad o zaškolení – rozsah zaškolenia definuje *Príloha č. 1 zmluvy*
* Dodací list/dodacie listy
* Preberací protokol – rozsah preberacieho protokolu definuje čl. III zmluvy
* Návod na obsluhu a údržbu
* CE certifikát k jednotlivým častiam predmetu zmluvy
* Licencie software
* Technická dokumentácia - technické schémy (elektro, pneumatika, hydraulika, dokumentácia pre posúdenie živ. prostredia, vody, pevné častice vo vzduchu, aerosoly)
* Technická (stavebná) dokumentácia pre realizáciu stavebnej pripravenosti

**Príloha č. 5 Zoznam subdodávateľov**

**Predávajúci:**

Obchodné meno: .....

Zapísaný v: .....

Sídlo: .....

Zastúpená: .....

IČO: .....

IČ DPH: .....

Bankové spojenie: .....

IBAN: .....

E-mail: .....

Tel: .....

Fax: .....

Internetová adresa: .....

týmto vyhlasujem, že pri plnení tejto zmluvy:

1) nebudem využívať subdodávateľov

1) budem využívať nasledovných subdodávateľov:

1) hodiace sa zaškrtnúť

|  |  |  |  |  |
| --- | --- | --- | --- | --- |
| **P.č.** | **Názov firmy a sídlo subdodávateľa, IČO** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)** | **Predmet dodávok, prác alebo služieb** | **Podiel na celkovom objeme dodávky (%)** |
|  |  |  |  |  |
|  |  |  |  |  |
|  |  |  |  |  |

**Za kupujúceho: Za predávajúceho:**

V Martine, dňa ............. V ..... dňa .....

................................................. .................................................

Ing. Marek Bugan .....

konateľ P M R s.r.o.

.................................................

Ing. Milan Malák

konateľ P M R s.r.o.